ΑΠΟΦΑΣΕΙΣ
Αριθμ. Γ2α/οικ. 19399
Οργάνωση και προδιαγραφές λειτουργίας Κέντρων Εξωσωματικής Μεμβράνης Οξυγόνωσης
(ECMO).
Ο ΥΦΥΠΟΥΡΓΟΣ ΥΓΕΙΑΣ
Έχοντας υπόψη:
1. Τα άρθρα 3 και 4 του ν. 1278/1982 «Για σύσταση
Κεντρικού Συμβουλίου Υγείας» (Α’ 105), όπως ισχύει με το
άρθρο 1 του ν. 2194/1994 «Αποκατάσταση του Εθνικού
Συστήματος Υγείας και άλλες διατάξεις» (Α’ 34).
2. Τον ν.1397/1983 «Εθνικό Σύστημα Υγείας» (Α’ 143).
3. Την παρ. 2 του άρθρου 2 του ν. 1471/1984 «Για τη
ρύθμιση θεμάτων Νοσηλευτικών Ιδρυμάτων, Αγροτικών
Ιατρείων και Υγειονομικών Σταθμών και άλλων συναφών
διατάξεων» (Α’ 112).
4. Το άρθρο 53 του ν. 2071/1992 «Εκσυγχρονισμός και
Οργάνωση Συστήματος Υγείας» (Α’ 123).
5. Το άρθρο 19 του ν. 2519/1997 «Ανάπτυξη και εκσυγχρονισμός του Εθνικού Συστήματος Υγείας, οργάνωση
των υγειονομικών υπηρεσιών, ρυθμίσεις για το φάρμακο
και άλλες διατάξεις» (Α’ 165).
6. Το άρθρο 20 του Κώδικα Διοικητικής Διαδικασίας
(ν. 2690/1999, Α’ 45).
7. Το π.δ. 121/2017 «Οργανισμός του Υπουργείου Υγείας» (Α’ 148).
8. Το π.δ. 79/2023 «Διορισμός Υπουργών Αναπληρωτών Υπουργών και Υφυπουργών» (Α’ 131).
9. Την υπ’ αρ. 37310/9.7.2023 κοινή απόφαση του Πρωθυπουργού και του Υπουργού Υγείας «Ανάθεση αρμοδι-
οτήτων στον Υφυπουργό Υγείας, Μάριο Θεμιστοκλέους»
(Β’ 4435).
10. Την υπ’ αρ. 1314/19-10-2023 (ΟΡΘΗ ΕΠΑΝΑΛΛΗΨΗ) απόφαση της 6ης/28-4-2023 Συνεδρίασης (Θέμα
2ο) Διοικούσας Επιτροπής του ΚΕ.Σ.Υ. «Οργάνωση και
προδιαγραφές λειτουργίας Κέντρων Εξωσωματικής Μεμβράνης Οξυγόνωσης (ECMO)», η οποία έγινε αποδεκτή
από τον Υφυπουργό Υγείας, Μάριο Θεμιστοκλέους.
11. Την υπό στοιχεία Β2α,Β1α/οικ.16836/21.3.2024
εισήγηση της Γενικής Διεύθυνσης Οικονομικών Υπηρεσιών του Υπουργείου Υγείας σύμφωνα με τις διατάξεις
της περ. ε της παρ. 5 του άρθρου 24 του ν. 4270/2014
(Α’ 143).
12. Το γεγονός ότι από τις διατάξεις της παρούσας
απόφασης δεν προκύπτει δαπάνη σε βάρος του τακτικού προϋπολογισμού του Υπουργείου Υγείας και
του προϋπολογισμού του εποπτευόμενου φορέα του,
αποφασίζουμε:
Καθορίζουμε τους όρους και προϋποθέσεις οργάνωσης και λειτουργίας των Κέντρων Εξωσωματικής Μεμ-
βράνης Οξυγόνωσης (ECMO) ως ακολούθως:
Άρθρο 1
ΚΕΝΤΡΑ ΕΞΩΣΩΜΑΤΙΚΗΣ ΜΕΜΒΡΑΝΗΣ
ΟΞΥΓΟΝΩΣΗΣ
Η Εξωσωματική Μεμβράνη Οξυγόνωσης (Extracorporeal Membrane Oxygenation-«ΕCΜΟ») είναι μία
μορφή εξωσωματικής υποστήριξης της ζωής όπου ένα
τεχνητό σύστημα κυκλοφορίας μεταφέρει φλεβικό αίμα
από τον ασθενή με την υποβοήθηση μίας αντλίας αίματος σε μία συσκευή ανταλλαγής αερίων (οξυγονωτής).
Στη συνέχεια το αίμα αφού εμπλουτιστεί με οξυγόνο
και αποβληθεί το διοξείδιο του άνθρακα επιστρέφει στη
κυκλοφορία του ασθενούς.
Οι ασθενείς που παραμένουν με σοβαρή υποξαιμία
και/ή υπερκαπνία-αναπνευστική οξέωση παρά την υποστήριξη με τη βέλτιστη συμβατική θεραπεία μηχανικού
αερισμού ή έχουν ανθεκτική καρδιογενή καταπληξίακαρδιακή ανακοπή θεωρούνται υποψήφιοι για υποστή-
ριξη με «ΕCΜΟ».
Βασική προϋπόθεση αποτελεί η ύπαρξη αναστρέψιμου αίτιου αναπνευστικής ανεπάρκειας ή καρδιογενούς
καταπληξίας. Το «ΕCΜΟ» σήμερα μπορεί να χρησιμοποιηθεί και ως γέφυρα μέχρις ότου ληφθεί κλινική απόφα-
ση για τον ασθενή είτε αυτή είναι της μεταμόσχευσης
καρδιάς και/ή πνευμόνων, της περαιτέρω μακροχρόνιας
υποστήριξης της κυκλοφορίας με μηχανική υποβοήθηση είτε αφορά την περαιτέρω παρηγορητική θεραπεία
ή ακόμα και την αντιμετώπιση του ασθενούς ως δότη
οργάνων προς μεταμόσχευση.
Η υπηρεσία ΕCΜΟ αποτελεί μία σύνθετη πολύπλοκη
μεθοδολογία και υψηλού κινδύνου επιπλοκών για τους
ασθενείς. Για τον λόγο αυτό το ΕCΜΟ πρέπει να προσφέρεται μόνο από οργανωμένα κέντρα με επαρκή εμπειρία,
αυξημένο όγκο περιστατικών και εξειδικευμένη γνώση
για τη διασφάλιση της ασφαλούς χρήσης του πληρώντας
τις απαραίτητες ελάχιστες προϋποθέσεις σύμφωνα με τις
Συστάσεις - Οδηγίες του Παγκόσμιου Οργανισμού ΕξωΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2188
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2188/10.04.2024
σωματικής Υποστήριξης (Extra Corporeal Life Support
Organisation-“ELSO”).
Η επίπτωση του πολύ σοβαρού συνδρόμου αναπνευστικής δυσχέρειας (Αcute Respiratory Distress
Syndrome - ARDS) ανθεκτικό στη βέλτιστη συμβατική
θεραπεία εκτιμάται ότι αφορά 5-10 περιπτώσεις ανά εκατομμύριο πληθυσμού ανά έτος (εκτός από περιόδους
επιδημίας/πανδημίας). Λόγω της χαμηλής αυτής συχνότητας, συστήνεται το ΕCΜΟ να παρέχεται οργανωμένα
τόσο σε τοπικό όσο κι εθνικό επίπεδο για τη βέλτιστη
εφαρμογή του.
Ιδανικά τα κέντρα ΕCΜΟ πρέπει να διαχειρίζονται
τουλάχιστον 20 περιστατικά ανά έτος σύμφωνα με τις
συστάσεις του Οργανισμού Εξωσωματικής Υποστήριξης
της Κυκλοφορίας («ELSO»).
Σε περιοχές που καλύπτονται επαρκώς με τις παραπάνω προϋποθέσεις από κέντρα αναφοράς ΕCΜΟ, θα
πρέπει να αποθαρρύνεται κάθε προσπάθεια δημιουργίας
νέων κέντρων ΕCΜΟ.
Τα κέντρα ΕCΜΟ έχουν το πλεονέκτημα της συσσωρευμένης γνώσης, της κατάλληλης εκπαίδευσης,
του εξειδικευμένου προσωπικού και του κατάλληλου
εξοπλισμού διατηρώντας με αυτό τον τρόπο την βέλτιστη διεξαγωγή του ΕCΜΟ. Η εμπειρία των κέντρων
ΕCΜΟ επαυξάνεται όταν τα κέντρα ΕCΜΟ παρέχουν
εφαρμογή της μεθοδολογίας ΕCΜΟ και σε άλλους πληθυσμούς που απαιτούν εξωσωματική υποστήριξη της
κυκλοφορίας όπως ασθενείς με ανθεκτική καρδιογενή
καταπληξία, προχωρημένη καρδιακή ανεπάρκεια και
ασθενείς μετά από καρδιοχειρουργική επέμβαση (VΑΕCΜΟ).
Η οργάνωση των κέντρων ΕCΜΟ απαιτεί στενή συνεργασία μεταξύ Νοσοκομείων και τη δημιουργία δικτύου
σε τοπικό ή εθνικό επίπεδο.
Όλα τα κέντρα ΕCΜΟ στα διάφορα δίκτυα είναι υποχρεωμένα να ακολουθούν πρωτόκολλα και κατευθυντή-
ριες οδηγίες με συγκεκριμένες ενδείξεις και αντενδείξεις ενώ οι ασθενείς που παραπέμπονται στα κέντρα
ΕCΜΟ πρέπει να υποστηρίζονται αρχικά με τη βέλτιστη
συμβατική στρατηγική αντιμετώπισης προ της τοποθέτησης ΕCΜΟ.
Ο σχεδιασμός του δικτύου κέντρων ΕCΜΟ περιλαμβάνει και την δημιουργία κινητών μονάδων που καλύπτουν
τις καθορισμένες περιοχές αναφοράς ECMO για την κατάλληλη και ασφαλή μεταφορά των ασθενών.
Σύμφωνα με τις Κατευθυντήριες Οδηγίες του Παγκόσμιου Οργανισμού Εξωσωματικής Υποστήριξης Οργά-
νων (Extra Corporeal Life Support Organisation-“ELSO”)
η οργάνωση των κέντρων ΕCΜΟ απαιτεί:
1) Δίκτυο Νοσοκομείων για κάθε κέντρο ΕCΜΟ σε τοπικό ή εθνικό επίπεδο.
2) Διασφάλιση μεταφοράς ασθενών με ΕCΜΟ εντός
Νοσοκομείου.
3) Απαραίτητα Κριτήρια-Χαρακτηριστικά Νοσοκομείων-Κέντρων αναφοράς ΕCΜΟ.
4) Κατάλληλο εξειδικευμένο προσωπικό-Ομάδα ΕCΜΟ
(Ιατροί, Νοσηλευτές, Εξωσωματιστές).
5) Απαραίτητο εξειδικευμένο εξοπλισμό.
6) Απαραίτητες υποστηρικτικές υπηρεσίες εκτός Μονάδας Εντατικής Θεραπείας.
7) Συνεχή εκπαίδευση-κατάρτιση ομάδας ΕCΜΟ.
8) Συνεχή αξιολόγηση της ποιότητας του προγράμματος ΕCΜΟ.
9) Συνεργασία σε ερευνητικά προγράμματα με τη
Διεθνή Κοινότητα-«ELSO».
Άρθρο 2
ΠΡΟΫΠΟΘΕΣΕΙΣ ΔΗΜΙΟΥΡΓΙΑΣ ΚΕΝΤΡΩΝ ΕCΜΟ
Το Κέντρο οφείλει να ακολουθεί ειδικούς όρους και
προϋποθέσεις, ως κατωτέρω:
- Kέντρο ΕCΜΟ δημιουργείται σε πολυδύναμη Μονάδα Εντατικής Θεραπείας Νοσοκομείων που παρέχουν
τριτοβάθμια περίθαλψη με εμπειρία στην αντιμετώπιση
της σοβαρής αναπνευστικής ανεπάρκειας.
- Ύπαρξη Καρδιοχειρουργικής κλινικής σε 24ωρη εφημερία.
- Tο κέντρο ΕCΜΟ πρέπει να καλύπτει τόσο την ανθεκτική σοβαρή αναπνευστική ανεπάρκεια (VV-ECMO),
όσο και την ανθεκτική καρδιογενή καταπληξία (VΑΕCΜΟ) με δυνατότητες και για πλήρη καρδιοαναπνευστι-
κή υποστήριξη επί ενδείξεων (VVΑ-ECMO ή VΑV-ECMO).
- Το κέντρο ΕCΜΟ ακολουθεί πρωτόκολλα, κατευθυντήριες οδηγίες ενδείξεων-αντενδείξεων ECMO, καθώς
και διαδικασίες διατήρησης εξοπλισμού και αξιολόγησης
ποιότητας φροντίδας τα οποία υποβάλει με την αίτηση
της αναγνώρισης.
- Οργανώνει τακτικές καθημερινές, εβδομαδιαίες, 3μηνες, 6μηνες, και ετήσιες συναντήσεις διεπιστημονικής
ομάδας.
- Οργανώνει τακτική θεωρητική και πρακτική κατάρτιση της ομάδας ΕCΜΟ (ανά 6μηνο) για διατήρηση δε-
ξιοτήτων.
- Τηρεί Μητρώο των ασθενών.
Άρθρο 3
ΣΤΕΛΕΧΩΣΗ
- Ο Επιστημονικός Υπεύθυνος του κέντρου ΕCΜΟ είναι
Ιατρός με βαθμό τουλάχιστον Διευθυντή και εξειδίκευση στην εντατικολογία, με πιστοποίηση εκπαίδευσης σε
εκπαιδευτικό κέντρο ΕCΜΟ. Έχει την ευθύνη της άρτιας
λειτουργία του κέντρου η οποία περιλαμβάνει την:
α) Εκπαίδευση-κατάρτιση του προσωπικού.
β) Διατήρηση-συντήρηση του απαραίτητoυ εξοπλισμού.
γ) Οργάνωση τακτικών συναντήσεων ομάδας ΕCΜΟ.
δ)Αξιολόγηση της ποιότητας παροχής φροντίδας
ECΜΟ.
- Τουλάχιστον 6 ιατροί με τίτλο Εξειδίκευσης Εντατικολογίας και τουλάχιστον 2 Καρδιοχειρουργοί σε διαθε-
σιμότητα κατά τη διάρκεια του 24ώρου.
- 10 νοσηλευτές ΜΕΘ.
- Τουλάχιστον 2 Εξωσωματιστές.
Τα μέλη της ομάδας ΕCΜΟ ιδανικά πρέπει να διαθέτουν:
- Πιστοποίηση εκπαίδευσης σε Κέντρο ΕCΜΟ.
- Θεωρητική κατάρτιση (σεμινάρια).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2188/10.04.2024
- Διαρκή κατάρτιση-εκπαίδευση κι εμπειρία στο ΕCΜΟ.
- Ειδικά οι Εξωσωματιστές ή Ειδικοί Εξωσωματικής
Κυκλοφορίας έχουν τα εξής προσόντα:
α) Πτυχίο ΑΕΙ/ΤΕΙ επιστημών Υγείας.
β) Βεβαίωση European/American Board of Cardiovascular Perfusion (EBCP/ABCP), (προαιρετικά).
γ) Αποδεδειγμένη εργασιακή εμπειρία ως Ειδικός Εξωσωματικής Κυκλοφορίας διάρκειας μεγαλύτερη από 5
έτη.
δ) Πιστοποιημένη Πρακτική Κατάρτιση στην Εξωσωματική Μεμβράνη Οξυγόνωσης (ΕCMO) (μεγαλύτερη
από 6 μήνες) με αποδεδειγμένη διαχείριση τουλάχιστον
10 περιστατικών.
ε) Τακτική ετήσια επαναπιστοποίηση (θεωρητική/πρακτική κατάρτιση) για τουλάχιστον 5 περιστατικά ECMO/
έτος.
Άρθρο 4
ΑΠΑΡΑΙΤΗΤΟΣ ΕΞΟΠΛΙΣΜΟΣ
- Όλα τα υλικά λειτουργίας συσκευής και κυκλώματος
ECMO και ένα σετ σε απόθεμα.
- Τροφοδοτικό σύστημα ισχύος-σταθεροποιητής τάσης («UPS») για όλες τις συσκευές παρακολούθησης και
εξοπλισμού ECMO.
- Συσκευή ρύθμισης θερμότητας («heater»).
- Χειρουργικό σετ για αντιμετώπιση αιμορραγικών
επιπλοκών.
- Μεταλλικές λαβίδες - «κλάμπες».
- Κινητό τροχήλατο εξοπλισμού ECMO.
- Διαθέσιμο κύκλωμα ECMO για άμεση χρήση.
- Φορητές συσκευές παρακολούθησης.
- Υπερηχογράφος.
- Ινο-οπτικό βρογχοσκόπιο.
- Εξοπλισμός επείγουσας ΚΑΡΠΑ.
Άρθρο 5
ΑΠΑΡΑΙΤΗΤΕΣ ΥΠΟΣΤΗΡΙΚΤΙΚΕΣ ΥΠΗΡΕΣΙΕΣ
ΤΟΥ ΝΟΣΟΚΟΜΕΙΟΥ ΕΚΤΟΣ M.Ε.Θ.
ΓΙΑ ΤΟ ΚΕΝΤΡΟ ECMO
- Ιατρο-χειρουργική κάλυψη.
- Καρδιολόγος με δυνατότητα υπερηχογραφίας.
- Αναισθησιολόγος.
- Πνευμονολόγος.
- Νευρολόγος.
- Καρδιοχειρουργός/Θωρακοχειρουργός.
- Επεμβατικός ακτινολόγος με δυνατότητα εμβολισμού.
- Γενικός Χειρουργός.
- Νευροχειρουργός.
- Γαστρεντερολόγος με δυνατότητα ενδοσκόπησης
πεπτικού.
- Ωτορινολαρυγγολόγος.
- Ακτινολόγος με δυνατότητα υπερήχου και αξονικής
τομογραφίας.
- Φαρμακευτική κάλυψη.
- Εργαστηριακή κάλυψη.
- Αέρια αίματος.
- Βιοχημικές και αιματολογικές αναλύσεις.
- Αιμοδοσία με άμεση διαθεσιμότητα παραγώγων
αίματος.
- Μικροβιολογικό εργαστήριο.
Άρθρο 6
ΛΕΙΤΟΥΡΓΙΑ
1) Ένας Ιατρός της ομάδας ECΜΟ πρέπει είναι σε
24ωρη ετοιμότητα («on call»).
2) Ένας νοσηλευτής πρέπει να είναι συνεχώς διαθέσιμος για τη διαχείριση του ασθενή με υποστήριξη ΕCΜΟ,
αλλά και για τη λειτουργία κυκλώματος (Ιδανικά αναλογία νοσηλευτή/Ασθενή με ΕCΜΟ 1:1 ή 1:2).
Η 24ωρη νοσηλευτική κάλυψη απαιτείται για:
- Διατήρηση ενός ασφαλούς περιβάλλοντος για τη
διαχείριση του βαρέως πάσχοντα, μηχανικά αεριζόμενου ασθενούς, με ανάγκη ευρέως φάσματος σύνθετης
φροντίδας.
- Διασφάλιση της ασφαλούς παρακολούθησης του
κυκλώματος του ΕCΜΟ και τη διαχείριση έκτακτων
καταστάσεων σε συνεργασία με τον Ιατρό ΜΕΘ βάρδιας
και τον εκάστοτε σε εφημερία ειδικό στο ΕCΜΟ.
- Συμμετοχή στην ομάδα αποστολής κινητής Μονάδας
ΕCΜΟ.
- Συμμετοχή στη ενδο-νοσοκομειακή και δια-νοσοκομειακή μεταφορά του ασθενούς.
3) Ένας εξωσωματιστής πρέπει να είναι συνεχώς διαθέσιμος και η 24ωρη κάλυψη από εξωσωματιστή απαι-
τείται για:
- Συμμετοχή στην διαδικασία έναρξης του ΕCΜΟ.
- Αξιολόγηση της λειτουργίας, συντήρησης - επιτήρησης των κυκλωμάτων και του λοιπού εξοπλισμού του
ΕCΜΟ και αντιμετώπιση τυχόν προβλημάτων που θα
προκύψουν σε συνεργασία με τη λοιπή ομάδα ΕCΜΟ.
- Προετοιμασία «priming» του ΕCΜΟ κυκλώματος.
- Συμμετοχή στην διακοπή - αποδέσμευση του ΕCΜΟ.
- Συμμετοχή στην ομάδα αποστολής κινητής Μονάδας
ΕCΜΟ.
- Συμμετοχή στη ενδο-νοσοκομειακή και δια-νοσοκομειακή μεταφορά του ασθενούς.
4) Ορίζεται από τον Υπεύθυνο του Κέντρου ECMO
ένας Συντονιστής ECMO («ECMO Coordinator»),
(Νοσηλευτής ή Εξωσωματιστής της ομάδας ECMO) ο
οποίος υποστηρίζει το έργο του Υπευθύνου ECMO στην
οργάνωση εκπαίδευσης και κατάρτισης του προσωπικού,
της συντήρησης του εξοπλισμού και των τακτικών
συναντήσεων της Ομάδας ECMO, στην αξιολόγηση
των δεικτών ποιότητας της υπηρεσίας ECMO και στη
σχολαστική καταγραφή των περιστατικών ECMO στη
βάση δεδομένων του Οργανισμού της Εξωσωματικής
υποστήριξης οργάνων («ELSO»).
5) Οι Ιατροί με πιστοποιημένη εκπαίδευση στο ECMO
παρέχουν:
- 24άωρη κάλυψη.
- Αξιολόγηση και αποφάσεις για όλους τους ασθενείς
υποψήφιους για ECMO σε συνεργασία με την Ομάδα
Καρδιακής και Αναπνευστικής Ανεπάρκειας- Μεταμοσχεύσεων Καρδιάς - Πνευμόνων και τη Καρδιοχειρουρ-
γική Ομάδας μηχανικής υποστήριξης καρδιάς.
- Ενημέρωση ασθενούς και συγγενών  - Έγγραφη
συγκατάθεση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2188/10.04.2024
- Καθετηριασμός και βελτιστοποίηση των παραμέτρων
καθετηριασμού.
- Καθημερινός έλεγχος όλων των ECMO ασθενών.
- Αναφορά για όλο το προσωπικό στελέχωσης του
ECMO.
- Συμμετοχή σε όλες τις βασικές αποφάσεις (π.χ. απογαλακτισμός, απόσυρση θεραπείας, διαχείριση αιμορ-
ραγίας).
Άρθρο 7
ΔΙΑΔΙΚΑΣΙΑ ΑΔΕΙΟΔΟΤΗΣΗΣ,
ΕΠΑΝΑΞΙΟΛΟΓΗΣΗΣ Ή ΔΙΑΚΟΠΗΣ ΛΕΙΤΟΥΡΓΙΑΣ
1. Η αναγνώριση ενός κέντρου ECMO γίνεται κατόπιν
υποβολής αίτησης από τον υπεύθυνο του υπό κρίση
Κέντρου με πλήρη φάκελο που αποδεικνύει τα προαπαιτούμενα, γνώμη του επιστημονικού Συμβουλίου και
απόφαση του ΔΣ του νοσοκομείου. Το αίτημα υποβάλλεται εν συνεχεία, μέσω της οικείας ΔΥΠΕ, στην αρμόδια
Διεύθυνση του Υπουργείου Υγείας για αρχικό έλεγχο
πληρότητας του φακέλου. Στον σχετικό φάκελο περιλαμβάνονται όλα τα απαιτούμενα δικαιολογητικά που
τεκμηριώνουν τα προβλεπόμενα στη παρούσα απόφαση. Ακολούθως το υποβληθέν αίτημα διαβιβάζεται στο
ΚΕ.Σ.Υ., το οποίο γνωμοδοτεί προκειμένου να εκδοθεί η
απόφαση σύστασης και λειτουργίας, συνέχισης ή διακοπής λειτουργίας.
2. Η επαναξιολόγηση των Κέντρων ECMO πραγματοποιείται κάθε τρία (3) χρόνια. Για τον σκοπό αυτό υποβάλ-
λεται στην αρμόδια Διεύθυνση του Υπουργείου Υγείας
σχετικός φάκελος με όλα τα λειτουργικά στοιχεία και
ανάλυση πεπραγμένων.
3. Η λειτουργία του Κέντρου διακόπτεται άμεσα, με
ευθύνη της Διοίκησης του Νοσοκομείου όταν για οποιοδήποτε λόγο ελλείπουν οι αναφερόμενες προϋποθέ-
σεις λειτουργίας του. Στη συνέχεια εκδίδεται απόφαση
ανάκλησης της αναγνώρισής του έπειτα από γνώμη
του ΚΕΣΥ.
Άρθρο 8
ΜΕΤΑΒΑΤΙΚΕΣ ΔΙΑΤΑΞΕΙΣ
ΓΙΑ ΤΗΝ ΠΙΣΤΟΠΟΙΗΣΗ ΕΚΠΑΙΔΕΥΣΗΣ
Εντατικολόγοι, Νοσηλευτές ΜΕΘ και Εξωσωματιστές,
δύνανται να λάβουν τη σχετική πιστοποίηση, με την προϋπόθεση ότι τον τελευταίο χρόνο πριν την δημοσίευση
της παρούσας υπηρετούσαν σε ΜΕΘ η οποία είχε τουλάχιστον 10 περιπτώσεις ασθενών σε ECMO.
Οι ενδιαφερόμενοι θα πρέπει να υποβάλλουν σχετική
αίτηση, μέχρι 30.05.2024, στη Διεύθυνση Ιατρών, Λοιπών Επιστημόνων και Επαγγελματιών Υγείας του Υπουρ-
γείου Υγείας, με συνημμένα τον βασικό τίτλο σπουδών
τους και βεβαίωση του Επιστημονικά Υπευθύνου της
Μονάδας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 3 Απριλίου 2024
Ο Υφυπουργός
ΜΑΡΙΟΣ ΘΕΜΙΣΤΟΚΛΕΟΥΣ

[Source: 20240202188.pdf | Tokens: 13865]